《出郊访沈洞主一首》
宋代·王阮

抖擞尘埃暂出郊，一藤行访羽人巢。
风翻翠浪催禾穗，秋放殷红著树梢。
万里家山怀五老，各年活计却三茅。
明朝便好乘风去，不学浮屠更打包。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。